Lluís Llach recrimina el paper dels comuns en la votació al parlament del 27 d'octubre
El dia que el Parlament de Catalunya va votar la Declaració Unilateral d'Independència, el  27 d'octubre, Albano-Dante Fachín, Joan Giner i Àngels Martínez van introduir la papereta de votació a l'urna sense mostrar-la, al contrari de la resta del seu grup, Catalunya Sí que es Pot. Després Fachín va explicar que no l'havia ensenyada per respecte 'als qui serien perseguits per haver votat que sí'. Lluís Llach, ex-diputat de Junts pel Sí al parlament, va recordar aquest moment en l'entrevista del 'Preguntes Freqüents' de TV3 d'ahir: 'Recordo gent d'esquerres ensenyant el seu “no” després d'haver-nos amenaçat dient que els qui votàvem que sí podíem ser reconeguts i podríem tenir causes penals.'  “Recordo alguns parlamentaris com @LluisRabell o @jcoscu ensenyant el seu “no” després d'haver-nos amenaçat que podríem tenir causes penals” @lluis_llach a #FAQSenliquidaSSSióTV3 ▶ https://t.co/vEo1qeFXVV pic.twitter.com/0AO6yM47BB — Preguntes freqüents (@FAQSTV3) 21 de juliol de 2018
Per respecte a qui no va ensenyar la papereta Albano-Dante Fachín?
als qui serien perseguits per haver votat que sí